Джейдон Санчо

Джейдон Малик Санчо (; 25 наурыз 2000 жылПрофилі, Лондон) — англиялық футболшы, Англия Ұлттық футбол құрамасы мен "Манчестер Юнайтед" клубының ойыншысы.

 Карьерасы 

 Клубтық 
7 жасында "Уотфорд" клубының академиясына түскен. "Уотфорд" футбол клубының түлегі. 14 жасында "Манчестер Сити" клубының академиясына қабылданды.

2017 жылы шілде айында маусым алдында команданың негізгі құрамына ілінбей қалды да, Джейдон клубпен жаңа контракт жасаудан бас тартты. Оның жаттығуларға бойкот жасағанын естіген бірнеше клуб Джейдонды өз қатарларына қосып алғысы келді. 

31 тамыз күні "Боруссия Дортмунд" клубымен шарт жасасты да, клубқа қабылданып, 7-нөмірлі жейдені иемденді. 21 қазан күні "Айнтрахтқа" қарсы ойында тұңғыш рет алаңға шықты.

 Ұлттық құрама 
2017 жылдың мамыр айында Англияның 17 жасқа дейінгі футболшылар арасындағы Еуропа чемпионатына қатысты. Ағылшындықтар финалға дейін жетіп, финалда Испанияның құрамасынан жеңіліп қалды. Джейдон Санчо чемпионаттың үздік ойыншы атанды.

2017 жылдың қазанында Санчо Англияның 17 жасқа дейінгі құрамасының сапында Әлем Чемпионатында бір ойынның ішінде 2 гол соқты. 2018 жылда Санчоны негізгі құрамаға шақырды.

Жетістіктері
Боруссия
2019 жылы: Германия Суперкубогы
Англия(17 жасқа дейін)
Әлем Чемпионатының жеңімпазы
Еуропа чемпионатының күміс иегері
Англия
УЕФА Ұлттар лигасындағы қола иегері
Жеке
17 жасқа дейінгі Еуропа чемпионатында үздік ойыншы: 2017
Бундеслигада ай ойыншысы: 2018 қазан

 Дереккөздер 

 Сілтемелер 

Санат:Англия футболшылары
Санат:Англия Ұлттық футбол құрамасының ойыншылары
Санат:Боруссия Дортмунд ФК ойыншылары
Санат:Манчестер Юнайтед ФК ойыншылары